Durham
Durham on linn Suurbritannias Kirde-Inglismaa piirkonnas, Durhami krahvkonna ja Durhami ringkonna keskus. Durham asub Weari jõe kaldal 102 m üle merepinna, kaugus suudmest on 21 km. Durhamit läbib maantee, mis põhja poole läheb Newcastle'isse ja Sunderlandi ning lõuna poole Darlingtoni kaudu Leedsi ja teistesse Kesk-Inglismaa linnadesse. Kagusse jäävad Middlesbrough ja Hartlepool. Durhamis oli 2010. aastal 42 100 elanikku. Esimene rahvaloendus korraldati linnas 1801 ja siis oli seal 7100 elanikku.